ubháyam vā́ etátprajā́patirníruktaścā́niruktaśca párimitaścā́parimitaśca tadyadyájuṣā karóti yádevā̀sya níruktam párimitaṃ rūpaṃ tádasya téna sáṃskarotyátha yáttūṣṇīṃ yádevā̀syā́niruktamáparimitaṃ rūpaṃ tádasya téna sáṃskaroti sá ha vā́ etaṃ sárvaṃ kr̥tsnám prajā́patiṃ sáṃskaroti yá evám vidvā́netádeváṃ karotyáthopaśayā́yai píṇḍam páriśinaṣṭi prā́yaścittibhyaḥ